મોદીએ કાશ્મીરમાં શાંતિની કરી અપીલ, પરત ફરેલા ગુજરાતીઓએ કહ્યું આ... | PM appeals for calm in Kashmir Valley - Gujarati Oneindia\nમોદીએ કાશ્મીરમાં શાંતિની કરી અપીલ, પરત ફરેલા ગુજરાતીઓએ કહ્યું આ...\nUpdated: Tuesday, July 12, 2016, 15:05 [IST]\nજમ્મુ કાશ્મીરમાં વણસી રહેલી પરિસ્થિતીને જોતા વડાપ્રધાન નરેન્દ્ર મોદીએ આજે તેમના દિલ્હી ખાતેના નિવાસસ્થાન7આરસીઆર ખાતે એક ઉચ્ચસ્તરીય બેઠક બોલાવી હતી. જેમાં કેન્દ્રિય મંત્રી જિતેન્દ્ર સિંહ, ગૃહપ્રધાન રાજનાથ સિંહ, રક્ષામંત્રી મનોહર પાર્રિકર અને વિદેશ પ્રધાન સુષ્મા સ્વરાજ સમતે અરુણ જેટલી અને અજિત ડોભલી તથા સેનાના ઉચ્ચ અધિકારીઓ હાજર રહ્યા હતા. આ બેઠક બાદ વડાપ્રધાન નરેન્દ્ર મોદીએ નિર્દોષ લોકોને નુક્શાન ન પહોંચાડવા અને કાશ્મીરમાં શાંતિ બનાઇ રાખવા માટે લોકોને અપીલ કરી હતી.\nનોંધનીય છે કે જમ્મુ કાશ્મીરમાં હિઝબુલના પોસ્ટ બોય બુરહાન વાનીની મોત બાદ હિંસા ફાટી નીકળી છે. જેમાં અત્યાર સુધી 32 લોકોના મોત થયા છે અને સુરક્ષા બળના જવાનોથી લઇને સ્થાનિક લોકો મોટી સંખ્યામાં ઇજાગ્રસ્ત થયા છે. સાથે જ અમરનાથની યાત્રાને પણ આ કારણે રોકવામાં આવી હતી. જેને હાલ સધન સુરક્ષા સાથે ફરી ચાલુ કરવામાં આવી છે. ત્યારે અમરનાથથી પરત ફરેલા ગુજરાતી પ્રવાસીઓએ આ અંગે પોતાના અનુભવો જણાવ્યા હતા. ત્યારે આ સમગ્ર પ્રકરણમાં અત્યાર સુધી થયેલ તમામ અપડેટ વિષે વધુ જાણો અહીં...\nનોંધનીય છે કે કાશ્મીરમાં ફાટી નીકળેલી હિંસા બાદ અત્યાર સુધીમાં કાશ્મીરમાં 32 લોકોની મોત થઇ ચૂકી છે. અને 15 પોલિસકર્મીઓ સમતે લગભગ 60 લોકો ઇજાગ્રસ્ત થયા છે. વળી અનંતનાગમાં કોર્ટ પરિસર અને સરકારી અવાસોને આગચાંપી પણ કરવામાં આવી છે. અને અવંતિપુરામાં અને દક્ષિણ કાશ્મીરના કેટલાક વિસ્તારોમાં હજી પણ ભરેલા અગ્નિ જેવી સ્થિતિ છે.\nરાજનાથે અમેરિકા પ્રવાસ કર્યો રદ્દ\nતો કાશ્મીરની હિંસાના પગલે ગૃહપ્રધાન રાજનાથ સિંહે પોતાનો અમેરિકાનો વિદેશ પ્રવાસ રદ્દ કર્યો છે. સાથે જ સોમવારે ગૃહમંત્રીએ કાશ્મીર મામલે કોંગ્રેસ અધ્યક્ષા સોનિયા ગાંધી અને જમ્મુ કશ્મીરના પૂર્વ મુખ્યમંત્રી ઉમર અબ્દુલા સાથે પણ ચર્ચા કરી હતી. સાથે જ નેશનલ સિક્યોરિટી એડવાઇઝર અજિત ડોભલે સાથે એક હાઇ લેવલ મીટિંગ કરી સ્થિતિની ગંભીરતા વિષે ચર્ચા કરી હતી.\nજો કે વડાપ્રધાને ઉચ્ચ સ્તરીય બેઠક કર્યા બાદ કાશ્મીર ઘાટીમાં લોકોને શાંતિ જાળવવાની અપીલ કરી છે અને કોઇ નિર્દોષને નુક્શાન ન પહોંચે તેની તાકીદ પણ કરી છે. સાથે જ આ મીટીંગમાં પાકિસ્તાનના પ્રોંપગેંડા વિષે પણ ચર્ચા કરવામાં આવી હતી.\nનોંધનીય છે કે પાકિસ્તાને કાશ્મીરમાં હિઝબુલ મુઝાહિદ્દીનના કમાન્ડરની મોત અને અન્ય લોકોની મોત પણ ગંભીર ચિંતા વ્યક્ત કરી છે. સાથે પાકિસ્તાને કહ્યું છે શાંતિપૂર્ણ રીતે પ્રદર્શન કરી રહેલા નિર્દોષ નાગરિકો પર વધુ પડતો બળ પ્રયોગ કરવામાં આવ્યો છે જે નીંદનીય છે.\nજો કે આ મામલે યુએસ પાકિસ્તાનને ચુપ્પી સાંધવાનું કહેતા કહ્યું છે કે કાશ્મીર જે થઇ રહ્યું છે તે માટે ભારત સરકાર કામ કરી રહી છે અને પાકિસ્તાનને આ મામલે વિવાદ ઊભો કરવાની જરૂર નથી.\nઅમરનાથ યાત્રાને પણ આ હિંસા કારણે ત્રણ દિવસ સુધી સ્થગિત કરવામાં આવી હતી. જેને હાલ ચુસ્ત સુરક્ષા વ્યવસ્થા સાથે ફરી ચાલુ કરવામાં આવી છે. જો કે આ કારણે મોટી સંખ્યામાં શ્રદ્ધાળુઓને હાલાકી ભોગવવી પડી હતી.\nકાશ્મીર હિંસા બાદ અમરનાથથી પરત ફરેલા ગુજરાતીઓએ પોતાની આપવીતી જણાવતા કહ્યું કે ભોળેનાથની કૃપા અને સેનાની મદદના કારણે જ તે સહીસલામત માદરે વતન પરત ફરી શક્યા છે.\nત્યારે હાલ કાશ્મીરની સ્થિતી પર કાબુ મેળવવા માટે ઓછામાં ઓછા બળ પ્રયોગ સાથે સ્થિતી પર કાબુ મેળવવાનો પ્રયાસ કરવામાં આવશે સાથે સીઆરપીએફને પણ સ્ટેન્ડબાય રાખવામાં આવશે.\nકાશ્મીર મીડિયા ભારતને કોષે છે\nજો કે કાશ્મીર લોકો અને કાશ્મીરના અખબારો આ સમગ્ર ધટનામાં ભારતીય સેના અને ભારત સરકારને કોષી રહ્યા છે. જ્યાં જ્યાં તોફાનો થાય છે ત્યાં ભારતીય સેનાના જવાનો "ભારતના પિલ્લા પાછા જાવ" જેવા સુત્રોચ્ચાર અને અપવચનોનો સામનો કરવો પડી રહ્યા છે. વળી ધણા લાંબા સમય બાદ આઝાદ કાશ્મીરના નારા પણ જોરશોરથી વાગી રહ્યા છે.\nવળી આ હિંસામાં કાશ્મીરી પીડિતોના ઘર પણ બાળવામાં આવ્યા છે. જે જોતા આવનારા સમયમાં મહેબૂબા સરકારેને બે ધારી તલવાર પર ચલાવાનો વખત આવશે તે વાત તો પાક્કી છે.\nnarendra modi jammu and kashmir prime minister amarnath yatra news gujarati જમ્મુ કાશ્મીર વડાપ્રધાન નરેન્દ્ર મોદી રાજનાથ સિંહ અમરનાથ યાત્રા\nStory first published: Tuesday, July 12, 2016, 14:59 [IST]\nPrime Minister Narendra Modi today appealed to the people of Jammu and Kashmir to maintain calm so that the situation can normalise in the violence-hit Valley even as he hoped that no innocent person faces inconvenience or loss.


મેરાન્યૂઝ નેટવર્ક.ઉન્નાવ : ઉત્તરપ્રદેશના ઉન્નાવમાં ગુરુવારે એક દુષ્કર્મ પીડિતાને જામીન પર છૂટીને આવેલા આરોપીઓએ પોતાના ત્રણ સભ્યોની સાથે મળી જીવતી સળગાવી દીધી. આ ધૃણાસ્પદ ઘટનાની જાણ થતાં ઘટનાસ્થળે પહોંચેલી પોલીસે યુવતીને ગંભીર હાલતમાં જિલ્લા હૉસ્પિટલ ખસેડી હતી. તેની હાલત ગંભીર જોતાં ડૉક્ટરોએ લખનઉના ટ્રોમા સેન્ટર રિફર કરી દીધી. મળતી માહિતી મુજબ, પીડિતા 80 ટકા દાઝી ગઈ છે. બીજીબાજુ આ કેસને લઇ કોંગ્રેસ મહાસચિવ પ્રિયંકા ગાંધીએ યોગી સરકાર પર પ્રહારો કર્યા છે.\nથોડા દિવસ પહેલા જ યુવતી સાથે દુષ્કર્મ કરવામાં આવ્યું હતું. આ મામલામાં બે આરોપીઓની ધરપકડ કરીને જેલમાં ધકેલી દેવામાં આવ્યા હતા. આજે યુવતી આ કેસની સુનાવણી માટે રાયબરેલી કોર્ટ જઈ રહી હતી. સવાર ચાર વાગ્યાની આસપાસ ગામની બહાર ખેતરમાં બંને આરોપી તથા તેના ત્રણ સાથીઓએ તેની ઉપર કૅરોસીન છાંટીને આગ લગાવી દીધી. તેની જાણ થતાં જ ગામમાં હોબાળો થયો. ઘટના વિશે જાણ થતાં પોલીસ ઘટનાસ્થળે પહોંચી અને પીડિતાને જિલ્લા હૉસ્પિટલ સારવાર માટે પહોંચાડી આગળની કાર્યવાહી શરૂ કરી.\nગંભીર રીતે દાઝી ગયેલી પીડિતાએ નિવેદન આપ્યું કે ગુરૂવાર વહેલી સવારે4વાગ્યે રાયબરેલી જવા માટે ટ્રેન પકડવા બૈસવારા બિહાર રેલવે સ્ટેશન જઇ રહી હતી. ગૌરા મોડ પર ગામના હરિશંકર , કિશોર શુભમ, શિવમ, ઉમેશે તેને ઘેરી લીધી અને માથા પર ડંડાથી અને ગળા પર ચાકુથી પ્રહાર કર્યા. ત્યારે પીડિતાને ચક્કર આવતા પડી ગઇ તો આરોપીઓએ પેટ્રોલ નાંખી આગ લગાવી દીધી. ડીજીપી ઓ.પી. સિંહે જણાવ્યું કે, આ ખૂબ જ દુર્ભાગ્યપૂર્ણ ઘટના છે. પીડિતાને સળગાવવામાં આવી છે. તેને બચાવવા માટે તમામ શક્ય પ્રયાસ કરવામાં આવી રહ્યા છે. તેને લખનઉ રૅફર કરવામાં આવી છે. મામલામાં કાર્યવાહી કરતાં આરોપી હરીશંકર , શિવમની ધરપકડ કરવામાં આવી છે. એક અન્ય આરોપી ફરાર છે. પોલીસ તમામની કૉલ ડિટેલ્સ તપાસી રહી છે. અમે પીડિતાનું નિવેદન પણ લીધું છે જે કેસમાં ખૂબ મહત્વપૂર્ણ હશે. ડીજીપીએ જણાવ્યું કે, કોર્ટના આદેશ બાદ રાયબરેલીમાં આ કેસ નોંધાયો હતો. શખ્શોના આ કૃત્યથી ઠેરઠેર ટીકા કરાઈ રહી છે.\nunnao uttarpradesh Police Woman Burns


કોવિડ અને ત્યારબાદ મુકાયેલા લોકડાઉનને કારણે વેપાર ધંધાની ગાડી હજી પાટા પર ચઢી ન હતી. ત્યાં છેલ્લાં 25 દિવસથી ચાલી રહેલા કિસાન આંદોલનથી વેપાર ધંધાને માઠી અસર પહોંચી રહી છે. ટ્રેકટર અને કૃષિ સાધનોના વેચાણમાં 30 ટકા સુધીનો ઘટાડો નોંધાયો છે. કારણ કે, આ ક્ષેત્રના ખરીદદારો પૈકી મોટાભાગના ખેડૂતો આ આંદોલન સાથે સંકળાયેલા છે.\nભારતમાં મોદી સરકાર સામે ચાલી રહેલા ખેડૂત આંદોલનનો હજી સુધી કોઈ નિવડો આવ્યો નથી. તેથી હવે ધીરે ધીરે આ આંદોલનની અસર બિઝનેસ પર દેખાવા માંડી છે. કૃષિ મશીનરી અને ટ્રેક્ટર સ્પેરપાર્ટ્સ માટે દેશના સૌથી મોટા બજાર મોરી ગેટનો ધંધો મંદ થયો છે.\nતેથી દુકાનદારો હવે ખેડૂત આંદોલન સમાપ્ત થાય તેવું ઈચ્છી રહ્યા છે. દુકાનદારોનું કહેવું છે કે ખેડૂત ખેતરમાં નથી ત્યારે કોણ મશીન અને ટ્રેકટરની સંભાળ લેશે. જ્યારે કોઈ જાળવણી કરવામાં આવશે નહીં, ત્યારે સ્પેરપાર્ટ્સની માંગ નહીં રહે તે સ્વાભાવિક છે.\nઓટોમોટિવ અને જનરલ ટ્રેડર્સ વેલ્ફેર એસોસિએશનના પ્રમુખ નિરંજન પોદ્દારે આ અંગે વધુ ફોડ પાડતા કહ્યું હતુ કે, આંદોલનને કારણે 30 ટકા ધંધો ઓછો થઈ ગયો છે. આંદોલનમાં ઉત્તર ભારતના હરિયાણા, પંજાબ, હિમાચલ અને જમ્મુ-કાશ્મીરના મોટાભાગના ખેડૂતો જોડાઈ ગયા છે.\nજયાં આ કૃષિ સાધનોની માંગ રહેતી હોય છે. બિહાર, બંગાળ, ઓરિસ્સા, આસામ, તેલંગાણા, આંધ્રપ્રદેશ, કર્ણાટક, કેરળ, મહારાષ્ટ્ર જેવા રાજ્યોના ખેડુતો પણ ઓર્ડર આપવા ઉત્સાહ દાખવી રહ્યા નથી. ટ્રાન્સપોર્ટરોએ પણ સરહદની ગતિવિધિને કારણે ભાડા વધારી દેતા વેપારીઓનો ખર્ચ વધી રહ્યો છે અને નફાનું ધોરણ ઘટી ગયું છે.\nસરકાર અને ખેડૂત વચ્ચે ચાલતા ગજગ્રાહથી તમામ વ્યવસાયને અસર થઈ રહી છે. દિવાળી પહેલા અને તે પછી કેટલાક દિવસોમાં ધંધો થોડો સુધર્યો હતો. પરંતુ ખેડૂત આંદોલન શરૂ થઈ જતાં ધંધામાં ફરી બ્રેક લાગી ગઈ છે. બજારમાં સ્થિરતા રહેશે, તો જ ધંધો વધશે.\nએજીટીડબ્લ્યુએના જનરલ સેક્રેટરી સત્બીરસિંહ રેખીએ કહ્યું હતુ કે, આ સમયે, ટ્રેક્ટર અને તેમના જેવા કૃષિ ઉપકરણોના ભાગોનો વેપાર કરનારાની મુશ્કેલી વધી છે, કારણ કે તેમના ગ્રાહકો તો ખેડૂતો જ છે. ભવિષ્યમાં કોઈ કાયદો ઘડતા પહેલા સરકાર દેશના લોકોનો અભિપ્રાય લે તો સારુ રહેશે તેમ પણ તેમણે ઉમેર્યું હતુ.\nઆરએસએસના માધવ ગોવિંદ વૈદ્યનું 97 વર્ષની જૈફ વયે નિધન


બોસ્નિયન નંબરો | NumberEducation.com\nSeptember 14th 2019, 10:20:43 am\nબૉઝ્નિયન માં સંખ્યાઓની જોડણી અને ઉચ્ચારણ\nબોસ્નિયન નંબરો, આપણા દૈનિક જીવનનો મોટો ભાગ ધરાવે છે. અન્ય લોકો સાથે વાત કરતી વખતે પણ; આપણે તેનો ઉપયોગ ઘણા ક્ષેત્રોમાં કરવાની જરૂર છે જેમ કે ફોન નંબર, પૈસાની માત્રા, તારીખો વગેરે. નંબરો જાણ્યા સિવાય યોગ્ય ઉચ્ચારણ રાખવું પણ મહત્વપૂર્ણ છે. તેથી જ આપણે સાચા ઉચ્ચાર સાથે નંબરો શીખવાની જરૂર છે.\nસૌથી ઝડપી રીતે બૉઝ્નિયન નંબરો શીખવા માટે, તમારે એક પછી એક પ્રદાન કરે છે તે સંખ્યાઓ વાંચીને અને સાંભળીને તમારે અભ્યાસ કરવો પડશે. અમે તૈયાર કરેલી વિડિઓ પરની સામગ્રીને અનુસરો અને સાંભળી શકો છો જેથી તમે સરળતાથી નંબરો શીખી શકો. સતત સાંભળવાના પરિણામ રૂપે, તમે ખૂબ ટૂંકા સમયમાં બૉઝ્નિયન નંબરો શીખી શકશો!\nબોસ્નિયન નંબરો અને તેમના ઉચ્ચારણોને સૌથી મહત્વપૂર્ણ મુદ્દાઓમાંથી એક માનવામાં આવે છે જે પ્રારંભિક બૉઝ્નિયન ભાષા તાલીમ માટે શીખી લેવી જોઈએ. આ કારણોસર, તમારે ભાષા શિક્ષણને યોગ્ય રીતે પૂર્ણ કરવા માટે ખૂબ જ સારી રીતે શીખવું પડશે.\nનીચે બોસ્નિયન નંબરો તમારા માટે 1 થી 100 સુધી આપવામાં આવે છે. દરરોજ સંખ્યાના નિયમિતપણે પાલન કરીને, અમે તમારા માટે તૈયાર કરેલી વિડિઓનો આભાર તમે સરળતાથી તમારી ભાષા શિક્ષણને મજબૂત કરી શકો છો.


બાળઉછેરનો પ્રત્યેક તબક્કો માતા-પિતાના કુનેહની કસોટી સમાન — વિકાસપીડિયા\nહોમ પેજ / સમાજ કલ્યાણ / મહિલા અને બાળ વિકાસ / બાળઉછેરનો પ્રત્યેક તબક્કો માતા-પિતાના કુનેહની કસોટી સમાન\nબાળઉછેરનો પ્રત્યેક તબક્કો માતા-પિતાના કુનેહની કસોટી સમાન\nબાળઉછેરનો પ્રત્યેક તબક્કો માતા-પિતાના કુનેહની કસોટી સમાન છે\nશું આપ માતા-પિતા તરીકે આપની જવાબદારી યોગ્ય રીતે નિભાવી રહ્યાં છો.? અથવા જો આપ માતા-પિતા બનવા જઈ રહ્યાં છો તો આપના નિર્ણયના તમામ પાસાઓ જોઈ-વિચાર્યા છે ? આવા અનેક સવાલો સંતાન ઉછેરની પ્રક્રિયામાં થાય તે સ્વાભાવિક છે અને એટલે જ માતા-પિતા તરીકેની જવાબદારી ખૂબ મહ્ત્વપૂર્ણ બની રહે છે. બાળક કે આવનાર ભાવિ સંતાનની શારીરિક, માનસિક, બૌદ્ધિક, સામાજિક વિકાસસ્થિતિ તેના ઉન્નત અને ગુણવાન વ્યક્તિત્વને ખીલવે તે માટે માતા-પિતા સૌથી મોટું પરિબળ છે. ગર્ભધારણના વિચારથી, જે જવાબદારીની શરૂઆત થાય છે તેના વિવિધ તબક્કા વિશે આજે વિસ્તૃત માહિતી મેળવીએ.\nટોડલર્સ એટલે કે પા પા પગલી કરતું બાળક. લગભગ 12 થી 36 મહિનાની વચ્ચે શીશુ પોતાના કાર્યોને જાતે કરવાનો પ્રયાસ કરે છે. એક્ટીવ હોય તે થોડું ઝડપથી શીખે છે. આ તબક્કે, માતાપિતાએ બાળકોને માત્ર તેમના માટે કામ કરવાને બદલે બાળક આ કામ સ્વયં કેવી રીતે કરી શકે તેનું પ્રત્યક્ષ નિદર્શન કરવા પર ભાર મૂકવો જોઈએ. બાળક માતા-પિતાની નકલ કરતુ હોય એ ખૂબ સામાન્ય છે. ટોડલર્સ અવનવા શબ્દોને જોડવા, પોતાની લાગણીને પ્રદર્શિત કરવી, વ્યવહારિક વર્તળુકની રીત ભાતની નકલ કરવી વિગેરે ધીરેધીરે કેળવે છે. આવી તમામ પરિસ્થિતિમાં બાળકના માતા-પિતાએ સતત તેની આદતોને કેળવવા માટે સચેત રહેવું જોઈએ.\nબાલ્યકાળ અને પૂર્વ કિશોરાવસ્થા\nનાના બાળકો હવે વધુ સ્વતંત્ર બની રહ્યા છે. મિત્રવર્તુળ બનાવવાની શરૂઆત કરી રહ્યા છે. વિકટ પરિસ્થિતિમાં પણ પોતાના મત અને નિર્ણયો પ્રસ્તુત કરી શકે છે. બાળકો પર સતત ધ્યાન રાખવું જરૂરી છે. માતા-પિતા પોતાના બાળકોને સામાજિક સંબંધોમાં પ્રોત્સાહિત કરી માગદર્શક બની શકે છે. બાળકને ગૃહકાર્યોમાં સહભાગી કરી ઘર પ્રત્યેની ફરજોનું અનુસરણ કરાવવું જોઈએ. અસરકારક વાતચીત, વિનમ્રતા, અન્યને સાંભળવાની શીખ, આરોગ્ય, સ્વચ્છતા અને ખાવાની આદતો વિગેરેમાં દક્ષતા રાખતા શીખવવું જોઈએ. બાળકમાંથી કિશોરાવસ્થા તરફની પ્રગતિ બાળ-વિકાસની મહત્વપૂર્ણ કડી છે. યાદરાખો – બાળક સતત મોબાઈલ કે ટીવી જોતુ થઈ જાય તે હિતાવહ નથી. બાળકના વિકાસમાં આવા ગેજેટ્સ નુક્સાનકારક ન બની જાય તેનું અવશ્ય ધ્યાન રાખો.\nકિશોરાવસ્થા જીવનનો અદ્વિતિય અનુભવ હોય છે. માનસપટપર થઈ રહેલા અનેક પરિવર્તનોને કારણે કિશોરાવસ્થા ઘણી વખત જોખમી સાબિત થઈ શકે છે. માતા-પિતાથી એકલા રહેવાની ઈચ્છા થવી, નવી સ્વતંત્રતાનો અહેસાસ, સાહસના ગુણો, લાગણીવશતા, વિજાતિય આકર્ષણ વિગેરે જીવનપથ પર આગળ લઈ જવાને બદલે બાળકને ગેરમાર્ગે ન દોરી જાય તે માટે માતા-પિતા એ બાળકની કાળજી લેવી જોઈએ. તારણો કહે છેકે કિશારાવસ્થામાં બાળકની પ્રવૃત્તિ પર માતા-પિતાનો ખૂબ પ્રભાવ પડે છે. કિશારાવસ્થાથી જે બાળક પોતાનામાં એક પરિપક્વ વ્યક્તિને વિકસિત કરતા શીખે છે. એટલાં માટે જ કહેવામાં આવે છેકે એક વખત બાળક મોટું થાય એટલે તેના મા-બાપ નહી પરંતુ મિત્ર બનીને વર્તવું જોઈએ. બાળકની તમામ લાગણીઓને માતા-પિતાએ સમજીવી જોઈએ અને બાળક સાથે હકારાત્મક સંબંધ કેળવવો જોઈએ, જેથી બાળક પ્રત્યેક સારી-નરસી વાત કહેતા સંકોચ કે દ્વિધાની લાગણી ન અનુભવે. પરિસ્થિતિ કે પ્રક્રિયાનું દબાણ ન અનુભવે. પરિવાર, સંબંધો, લાગણીઓ, કેળવણી, સમ્માન, સ્નેહ અને સુખની વ્યાખ્યાઓ જો કિશોરાવસ્થાથી જ બાળક સમજી શકે તો તેના જીવનમાં તે હકારાત્મક બની સહજતાથી પ્રગતિને આવકારી શકે. જો માતા-પિતા બાળકને આ વિશે ન કેળવી શકે તો તે ગેરમાર્ગે પણ જઈ શકે છે. બાળકનો ઉછેર એક જવાબદારી હોય છે, જેને યથાયોગ્ય રીતે નિભાવવી એક મોટી ફરજ પણ છે. વર્તમાન સમયમાં બાળક વિકેન્દ્રિત થઈ વિકાસને બદલે વિનાશ તરફ ન જાય તે માટે માતા-પિતાએ સતત તેની પડખે રહેવું જરૂરી છે. નવજાતથી લઈને યુવાવય સુધી પ્રત્યેક દિવસ બાળકના વિકાસની ઉપલબ્ધી બની રહે તેનું વિશેષ કારણ માતા-પિતાની સજાગતા છે જેને આવકારી આ જવાબદારીને વધારે ઉન્નત કરી શકાય.\nસ્તનપાન કરાવવાના મનોવૈજ્ઞાનિક ફાયદા\nસ્તનપાન કરતા શિશુઓ, તૈયાર કરાયેલા (ફોર્મ્યુલા મિલ્ક)નું સેવન કરતા શિશુઓની તુલનામાં સંવેદનાત્મક રીતે વધુ મજબૂત હોય છે કેમકે સ્તનપાન કરતી વખતે તે માતાના ખોળામાં કે પડખામાં હોય છે અને માતા અને શિશુ વચ્ચે આ રીતે સતત શારીરિક સંપર્ક રહે છે. જેના કારણે માતા-શિશુ વચ્ચેનો સંબંધ વધુ મજબૂત બને છે. માતાના હાથમાં શિશુ વધુ સુરક્ષિતતા અનુભવે છે અને તેનાથી તેને જન્મ અગાઉથી જન્મ થયા પછીના જીવનમાં પણ સુરક્ષિતતાનો સતત અનુભવ થતો હોય છે અને તેને એટલા માટે માતાની સતત હાજરી પોતાની પાસે છે એવો ભરોસો ઉત્પન્ન થતો હોય છે.\nસ્ત્રોત; નવગુજરાત સમય\nસ્ત્રીઓ અને બાળકોના સર્વગ્રાહી વિકાસ\n"બાળઘડતર થકી વિશ્વશાંતિની દિશામાં પહેલ"\n"વિશ્વ શાંતિ તરફ, બાળ વિકાસ દ્વારા"\nપેરેન્ટિંગ ફોર પીસ ટ્રેનીંગ મોડ્યુલો\nP4P શાળા શિક્ષક અને માબાપ\nમાનવ વિકાસ અને સંસોધન કેન્દ્ર\nમહિલા અને બાળવિકાસ પહેલ\nબાળકના સ્વીકૃત વર્તનની આપણે નોંધ\nમહિલા દિન: શક્તિ સન્માનનો ઉત્સવ\nમહિલાઓને તેમના સંઘર્ષ\nગુજરાત માં જાતીય અસામનતા\nભણીશું સ્ટ્રીટલાઇટના અજવાળે\nપરિવારમાં દીકરીનો જન્મ આશીર્વાદ સમાન છે


રાહુલ ગાંધી-ઓવૈસી દેશમાં ગૃહ યુદ્ધ કરવા માગે છે: ગિરિરાજ સિંહ | Rahul Gandhi-Owaisi want to do home war in country: Giriraj Singh - Gujarati Oneindia\n9 min ago CM રૂપાણીએ ભૂગર્ભ ગટર યોજનાનો શિલાન્યાસ કરી કહ્યુ- જૂનાગઢને હેરિટેજ સિટી તરીકે વિકસાવાશે\n59 min ago દિશા પટાનીએ બિકિની પહેરીને વધાર્યુ તાપમાન, જુઓ શાનદાર લુક\n1 hr ago રાષ્ટ્રપતિ બનતા જ જો બાઈડને બદલ્યો ટ્રમ્પનો નિર્ણય, પેરિસ સમજૂતીમાં ફરીથી શામેલ થશે US\n| Published: Thursday, December 26, 2019, 17:57 [IST]\nનાગરિકતા સુધારો કાયદા સામે તમામ વિરોધી પક્ષો જે રીતે સરકારનો વિરોધ કરી રહ્યા છે, કેન્દ્રીય પ્રધાન ગિરીરાજસિંહે વિરોધી પક્ષો પર પ્રહાર કર્યા છે. ગિરિરાજસિંહે કોંગ્રેસ પર આકરા પ્રહાર કરતા કહ્યું કે આ લોકો દેશમાં ગૃહયુદ્ધ કરવા માગે છે. ગિરિરાજસિંહે માત્ર કોંગ્રેસ જ નહીં, અસદુદ્દીન ઓવૈસી પર પણ નિશાન સાધ્યું છે. તેમણે કહ્યું કે મુગલ અને બ્રિટીશ દેશમાં ન કરી શકે, તેઓ રાહુલ ગાંધી, કોંગ્રેસ, ટુકડા ગેંગ અને અસદુદ્દીન ઓવૈસી કરવા માગે છે. આ લોકો ભારતનું વિભાજન કરવા માગે છે, તેઓ ભારતમાં ગૃહ યુદ્ધનું આયોજન કરવા માગે છે.\nએનઆરસી અને અટકાયત શિબિર વિશેની ચર્ચા વચ્ચે ગિરિરાજસિંહે કહ્યું કે અમારા વડા પ્રધાન સંપૂર્ણ રીતે ભારત માટે સમર્પિત છે, પરંતુ રાહુલ ગાંધી જૂઠ ફેલાવી રહ્યા છે. 2011માં કોંગ્રેસે ડિટેમસન કેંપની સ્થાપના કરી. હું કોંગ્રેસને પડકાર લઉ છું કે જો તેમની પાસે હિંમત હોય તો એમ કહેવું કે તેમણે ડિટેંસન કેંપ નથી બનાવી, તો હું મારા પદ પરથી રાજીનામું આપીશ, પરંતુ જો તેઓ તેમ નહીં કરે તો તેઓએ તેમના પદ પરથી રાજીનામું આપવું જોઈએ. ગિરિરાજે કહ્યું કે રાહુલ ગાંધીએ જણાવવું જોઈએ કે આસામમાં કઇ સરકારે અટકાયત કેન્દ્ર ખોલ્યું અને દેશમાં કેટલા અટકાયત કેન્દ્રો ખોલ્યા.\nરાહુલ જૂઠું બોલે છે\nરાહુલ ગાંધી પર પ્રહાર કરતા ગિરિરાજસિંહે કહ્યું કે તેમનું કામ માત્ર જૂઠ્ઠાણું કરવાનું છે. ઓવેસી, રાહુલ ગાંધી અને ટુકડા ગેંગ ભારતમાં પાકિસ્તાનના એજન્ડા ચલાવી રહી છે. અમને જણાવી દઈએ કે આ અગાઉ રાહુલ ગાંધીએ પીએમ મોદી પર કડક હુમલો કર્યો હતો. બીબીસીનો એક વીડિયો શેર કરતાં રાહુલ ગાંધીએ ટ્વિટ કર્યું હતું કે, 'આરએસએસના વડાપ્રધાન ભારત માતાને જૂઠું બોલે છે'. આ ટ્વિટ સાથે રાહુલ ગાંધીએ #જુઠ_જૂઠ_જૂઠ લખ્યું છે. રાહુલ ગાંધીએ જે વીડિયો શેર કર્યો છે તે આસામમાં એક અટકાયત કેન્દ્ર સ્થાપિત કરવાનો છે. આમાં રાહુલ ગાંધીએ રામલીલા મેદાનમાં પીએમ મોદીના ભાષણના તે ભાગનો પણ ઉલ્લેખ કર્યો છે જેમાં તેમણે કહ્યું હતું કે દેશમાં કોઈ અટકાયત કેન્દ્ર નથી.\nવડાપ્રધાને આપ્યું હતું નિવેદન\nતમને જણાવી દઇએ કે દેશમાં એનઆરસી અને સીએએ વિરૂદ્ધ વિરોધ વચ્ચે રામલીલા મેદાનમાં રેલી દરમિયાન પીએમ મોદીએ કહ્યું હતું કે ભારતમાં કોઈ અટકાયત કેન્દ્ર નથી. તેમણે કહ્યું કે જે લોકો દેશમાં જુઠ્ઠાણા ફેલાવી રહ્યા છે, અફવાઓ ફેલાવી રહ્યા છે, આ લોકોને ઓળખવાની જરૂર છે, આ બે પ્રકારના લોકો છે. એક જેનું રાજકારણ દાયકાઓથી વોટ બેંક પર રહ્યું છે અને અન્ય લોકો કે જેમણે આ રાજકારણથી ફાયદો મેળવ્યો છે. પીએમ મોદીના આ જ નિવેદનની હવે રાહુલ ગાંધી દ્વારા બદલો લેવામાં આવ્યો છે.\nrahul gandhi giriraj singh asaduddin owaisi country war narendra modi pm modi રાહુલ ગાંધી નરેન્દ્ર મોદી ગિરિરાજ સિંહ ભાજપ\nRahul Gandhi-Owaisi want to do home war in country: Giriraj Singh\nStory first published: Thursday, December 26, 2019, 17:57 [IST]


ભાલેજ વિસ્તારો ઉડતા ડ્રોનથી લોકભય વ્યાપ્યો, પોલીસ તપાસમાં આ રમકડું નીકળ્યું | Flying drones spread fear in Bhalej areas, the toy came out in the police investigation - Divya Bhaskar\nFlying Drones Spread Fear In Bhalej Areas, The Toy Came Out In The Police Investigation\nભય ફેલાવવાનું કાવતરું કે નિર્દોષ રમત?:ભાલેજ વિસ્તારો ઉડતા ડ્રોનથી લોકભય વ્યાપ્યો, પોલીસ તપાસમાં આ રમકડું નીકળ્યું\nઅંગે હજુ ભાલેજ પોલીસ દ્વારા ઘનિષ્ટ તપાસ ચાલી રહી છે\nચરોતરમાં ગત માસે અવકાશી ઉપકરણો પડતા ભય વ્યાપ્યો હતો. જોકે, આ પદાર્થના પડવાથી કોઈ મોટી જાનહાનિ કે અન્ય નુકશાન ન થવાને કારણે વહીવટીતંત્ર અને પ્રજાજનોમાં હાશકારો પ્રવર્તયો હતો. ગતરોજ મોડી રાત્રે આણંદ જિલ્લાના ભાલેજ પોલીસ મથકની હદ વિસ્તારમાં આવતા અરડી ગામે ઉડતા ભેદી ડ્રોનના વાવડ વિસ્તારમાં ફેલાઈ હતી જે બાદ સમગ્ર વિસ્તારમાં કુતૂહલ સાથે ભયનો માહોલ સર્જાયો હતો. ભાલેજ પોલીસ દ્વારા આ અંગે તપાસ હાથ ધરતા ભારે અચરજ પમાડે તેવી વિગતો મળી રહી છે.\nપ્રાપ્ત માહિતી મુજબ ગઈકાલે ભાલેજ પોલીસ સ્ટેશન વિસ્તારમાં રાત્રીના સમયે ડ્રોન ફરતું જોવા મળતા લોકમાં ભયનું વાતાવરણ ઉભું થયું હતું. રાત્રીના સમયે કોઈ અજાણ્યા ઈસમો જાસૂસી કરતા હોવાની અટકળોએ જોર પકડ્યું હતું. વાત વાયુ વેગે ફેલાતા પોલીસ પણ હરકતમાં આવી અને તપાસ કામગીરી તેજ કરી હતી. આ તપાસ દરમિયાન હાસ્યાસ્પદ કહી શકાય તેવી વિગતો હાથ લાગી છે. જોકે, આ સમાજમાં ભય ફેલાવવાનું આયોજન પૂર્વકનું કાવતરું કે છે કોઈ બાળકે કે તેના વાલીએ બાળકને ખુશ કરવા કરેલી રમત છે તે અંગે હજુ ભાલેજ પોલીસ દ્વારા ઘનિષ્ટ તપાસ ચાલી રહી છે.\nસમગ્ર ઘટના અંગે ભાલેજ પીએસઆઈ એન.એસ.ઝાલાએ જણાવ્યું હતું કે, અરડી ગામના સ્થાનિક મનીષભાઈ પટેલ તથા જીતેન્દ્ર રાઠોડ દ્વારા સમગ્ર બાબતે ઉડતા ઉપકરણને પોલીસ સમક્ષ રજૂ કરવામાં આવ્યો હતો. જેમાં તપાસ દરમિયાન માલુમ પડ્યું હતું કે, મળેલો પદાર્થ માત્ર એક રમકડુ હતું. જેમાં કોઈ કેમેરો કે શંકાસ્પદ ઉપકરણ મળી આવ્યું ન હતું. ઘટનામાં સ્થાનિકોની સમજમાં ફેર થતા વાયરલ થયેલો વીડિયો એ સમગ્ર વિસ્તારમાં કુતૂહલ સર્જાયું હતું. આ રમકડાંનું હેલિકોપ્ટર પોલીસે કબજે કરી વધુ તપાસ હાથ ધરી છે.\nમહત્વનું છે કેસ નાગરિક સમાજમાં ડર કે ભયનું વાતાવરણ ન બને તે માટે ભાલેજ પોલીસ દ્વારા સ્થાનિકોને અપીલ કરવામાં આવી હતી કે, આ પ્રકારની ઘટના જ્યારે પણ વિસ્તારમાં જણાય તો તાત્કાલિક પોલીસ સ્ટેશને જાણ કરી અને પોલીસ સ્ટેશનનો નંબર 02692286633 અથવા 9099155007 પર સંપર્ક કરવા જણાવાયુ છે. સમગ્ર મામલે ભાલેજ પોલીસે જપ્ત કરેલા ઉપકરણની ઊંડાણ પૂર્વકની તપાસ હાથ ધરી છે અને કોના દ્વારા આ ઉડાડવામાં આવ્યું હતું અને આની પાછળ શું ઉદ્દેશ્ય હતો તે તમામ મુદ્દે પણ ઝીણવપૂર્વક તપાસ હાથ ધરી છે.


Tara Sutaria and Adar Jain wants to get married as soon as possible, says sources closed to family | તારા સુતારિયા અને આદર જૈન બહુ જલ્દી લગ્નના બંધનમાં બંધાશે?\n17 October, 2020 01:37 PM IST | Mumbai | Gujarati Mid-day Online Correspondent\nબૉલીવુડના ક્યૂટ કપલ ગણતા રણબીર કપૂર (Ranbir Kapoor) અને આલિયા ભટ્ટ (Alia Bhatt)ના ચાહકો આ વર્ષે તેમના લગ્નની આતુરતાથી રાહ જોઈ રહ્યાં છે. જોકે, તેમના ફૅન્સે તેમના લગ્ન માટે હજી વર્ષ 2021 સુધી રાહ જોવી પડશે. જ્યારે સૂત્રોએ આપેલી માહિતી મુજબ, રણબીર કપૂરનો કઝીન આદર જૈન (Adar Jain) તેની ગર્લફ્રેન્ડ તારા સુતારિયા (Tara Sutaria) સાથે આ વર્ષે લગ્ન કરી શકે છે. એટલે કપૂર પરિવારમાં ભલે રણબીરણના લગ્નની શહેનાઈ ન વાગે પણ આદરના લગ્નની શહેનાઈ તો વાગશે જ.\nબૉલીવુડના લવ બર્ડસ તારા સુતારિયા અને આદર જૈને હજી રિલેશનશિપની સત્તાવાર જાહેરાત નથી કરી પણ ઈન્સ્ટાગ્રામ પર અગાઉથી જ સત્તાવાર દરજ્જો આપી દીધેલો છે એટલે હવે તેમાં કોઈ શંકા રહી નથી. સ્પૉટબૉયે સૂત્રોના હવાલેથી લખ્યું છે કે, આદર જૈન ટૂંક સમયમાં જ તેની ગર્લફ્રેન્ડ તારા સુતરિયા સાથે સાત ફેરા ફરવાનો છે. બન્ને પોતાના વચન અંગે ગંભીર છે અને વહેલાસર લગ્ન કરી લેશે. જોકે આ સમાચારને હજી સુધી સત્તાવાર કન્ફર્મ કરવામાં આવ્યા નથી. કપૂર પરિવારમાં જ્યાં રણબીર કપૂર અને આલિયા ભટ્ટના લગ્નની ચર્ચા ચાલી રહી છે ત્યારે જ આ સમાચારથી ખ્યાલ આવે છે કે રણબીરના કઝિન આદર જૈન પણ લગ્નના શુભ સમાચાર આપનારો છે.\nસૂત્રોના જણાવ્યા પ્રમાણે, રણબીર અને આલિયા લગ્ન કરી લે તેવા સંકેતો મળતા નથી. પરંતુ તેનો કઝિન આદર જૈન એક ફેમિલી પર્સન છે અને તે ટૂંક સમયમાં તારા સુતરિયા સાથે લગ્ન કરી લેશે. આદરના મોટા ભાઈ અરમાન જૈને ગયા વર્ષે જ તેની ગર્લફ્રેન્ડ સાથે લગ્ન કરી લીધા હતા. આદરની કરિયર હજી શરૂ થઈ નથી તો તારાની કરિયર હમણાં જ શરૂ થઈ છે. જોકે તેમના લગ્ન વચ્ચે કોઈ અડચણ નથી.\nતમને જણાવી દઈએ કે, તારા સુતરિયાએ તાજેતરમાં જ આદર જૈનના જન્મદિવસે બન્નેની રિલેશનને ઈન્સ્ટાગ્રામ પર મહોર મારી દીધી હતી. તેની પોસ્ટમાં બન્ને વચ્ચે પ્યાર હોવાના સંકેત મળી ગયા હતા. આદરના ભાઈ અરમાનના લગ્ન વખતે પણ આદર અને તારા સાથે સાથે જ જોવા મળતા હતા. આ ઉપરાંત પણ બંનેને ઘણી વાર સાથે સ્પોટ કરાયા છે.\nentertainment news bollywood bollywood news bollywood gossips Tara Sutaria aadar jain ranbir kapoor alia bhatt


Sunil Shetty has no intention of entering politics | પૉલિટિક્સમાં એન્ટર થવાનો કોઈ ઈરાદો નથી સુનીલ શેટ્ટીનો - entertainment\nપૉલિટિક્સમાં એન્ટર થવાનો કોઈ ઈરાદો નથી સુનીલ શેટ્ટીનો\nPublished: May 12, 2019, 09:01 IST | મુંબઈ\nપૉલિટિક્સમાં એન્ટ્રી કરવાનો સુનીલ શેટ્ટીનો કોઈ ઇરાદો નથી.\nપૉલિટિક્સમાં એન્ટ્રી કરવાનો સુનીલ શેટ્ટીનો કોઈ ઇરાદો નથી. બૉલીવુડમાં ઘણી સેલિબ્રિટીઝ પૉલિટિક્સમાં છે અને ઘણી હાલમાં જોડાઈ છે. એમાં સૌથી લેટેસ્ટ નામ સની દેઓલનું છે. આ વિશે પૂછતાં સુનીલ શેટ્ટીએ કહ્યું હતું કે ‘જો મારે પૉલિટિક્સમાં એન્ટ્રી કરવી હોત તો મેં મારી યુવાનીનાં વર્ષોમાં કરી હોત. મારું માનવું છે કે પૉલિટિક્સમાં યુવાન અને એકદમ ડાયનૅમિક હોય એવી વ્યક્તિએ એન્ટર થવું જોઈએ. આપણા દેશમાં ઘણા યુવાન અને ડાયનૅમિક પૉલિટિશ્યન છે જેઓ સહેલાઈથી ઍડ્જસ્ટ થઈ જાય છે, પરંતુ હું એ નથી કરી શકતો. જો કોઈ મારા વિશે નેગેટિવ વાત કરે તો એ મારી સાથે વર્ષો સુધી રહે છે. જો હું પૉલિટિશ્યન બન્યો અને વિરોધ પક્ષ દ્વારા મારી ટીકા કરવામાં આવી તો મને એ નહીં ગમે. એટલે હું એનાથી દૂર રહું છું. હું હેલ્થી અને ફિટ રહેવામાં માનું છું. હું મારા હેલ્થના પૉલિટિક્સને મૅનેજ કરવામાં માનું છું.’\nઈન્ડસ્ટ્રીમાં ટકી રહેવા માટે અહાન અને અથિયાને મેન્ટલી સ્ટ્રૉન્ગ રહેવાની સલાહ આપી છે સુનીલ શેટ્ટીએ\nસુનીલ શેટ્ટીનું કહેવું છે કે તેણે તેમનાં બાળકો હાન અને અથિયાને મેન્ટલી સ્ટ્રૉન્ગ બનવાની સલાહ આપી છે. અહાન અને અથિયા બૉલીવુડમાં જે રીતે તેમની કરીઅર પર કામ કરી રહ્યાં છે એનાથી સુનીલ શેટ્ટી ખુશ છે. ઇન્ડસ્ટ્રીમાં ટકી રહેવા માટે બાળકોને શું સલાહ આપી હતી એ વિશે પૂછતાં સુનીલે કહ્યું હતું કે ‘મને મારાં બન્ને કિડ્સ પર ઘણો ગર્વ છે. તેઓ તેમના કામની અને અન્ય વ્યક્તિઓની ખૂબ જ રિસ્પેક્ટ કરે છે. તમારી આંખ પર જ્યારે પ્રકાશ પડે છે ત્યારે તમે બે સેકન્ડ જોઈ નથી શકતા. આથી મેં તેમને હંમેશાં કહ્યું છે કે તેમણે કામ અને લોકોની રિસ્પેક્ટ કરવી. નિષ્ફળતાનો સામનો કરવા માટે મેં તેમને મેન્ટલી સ્ટ્રૉન્ગ રહેવાની સલાહ આપી છે. સફળતાથી કોઈ પ્રૉબ્લેમ નથી થવાનો.’\nઆ પણ વાંચો : આ એક્ટરને ડેટ કરી રહી છે પ્રિયા પ્રકાશ વૉરિયર ?\nઅથિયાને ‘હીરો’ દ્વારા ૨૦૧૫માં સલમાન ખાને લૉન્ચ કરી હતી. તે હવે નવાઝુદ્દીન સિદ્દીકીની ‘મોતીચૂર ચકનાચૂર’માં કામ કરી રહી છે. આ વિશે વધુ જણાવતાં સુનીલ શેટ્ટીએ કહ્યું હતું કે ‘અથિયાએ એવું કોઈ પણ કામ નથી કરવું જે કન્ટ્રોવર્શિયલ હોય. તે તેની પર્સનલ અને પ્રોફેશનલ લાઇફને ડિગ્નિટી સાથે આગળ લઈ જઈ રહી છે. તેની આગામી ફિલ્મ ખૂબ જ ઇન્ટરેસ્ટિંગ છે. આ ફિલ્મમાં ઍક્ટર્સ અને તેમની ટૅલન્ટને તમે જોઈ શકશો.’\nપ્રિયદર્શનની ફિલ્મની સ્ટાઇલથી પ્રભાવિત થઈને હેરાફેરીમાં કામ કર્યું હતું સુનીલ શેટ્ટીએ\nApr 12, 2020, 14:39 IST\nસ્પોર્ટ્સમાં ડ્રગ્સ ફ્રી કલ્ચરનો સંદેશો આપ્યો કિરેન રિજીજુ અને સુનીલ શેટ્ટીએ\nJan 15, 2020, 16:03 IST\nDec 12, 2019, 15:27 IST\nમારી જાતને પૂરવાર કરવા માટે મારા સ્ટન્ટ્સ હું પોતે જ કરતો હતો : સુનીલ શેટ્ટી\nSep 08, 2019, 10:09 IST


કેટલું ફાયદાકારક છે હસ્તમૈથુન ? (Health Benefits Of Masturbation) વાંચો અગત્યની વાતો - We Gujjus\nHome Life Style Health & Beauty કેટલું ફાયદાકારક છે હસ્તમૈથુન ? (Health Benefits Of Masturbation) વાંચો અગત્યની વાતો\nકેટલું ફાયદાકારક છે હસ્તમૈથુન ? (Health Benefits Of Masturbation) વાંચો અગત્યની વાતો\nકેટલાક મહિના પહેલા એક ફિલ્મ આવી હતી “વિરે ડી વેડિંગ” એમાં સ્વારા ભાસ્કર અને ફિલ્મ લસ્ટ સ્ટોરીઝ માં કિયારા આડવાણીએ પોતાના કિરદારોના લીધે બૉલીવુડ માં સેક્યુઅલ સંતુષ્ટિ (Sexual satisfaction) ના લીધે હસ્તમૈથુન (Masturbation) જેવા વિષયો ઉપર આખા દેશને વિચારવા મજબૂર કરી દીધું, પરંતુ આપના દેશમાં આ વિષય ઉપર ક્યારેય ખુલીને વાત નથી થતી.એવા વિષયો ઉપર વાત કરવામાં મોટાભાગના લોકો ખચકાટ અનુભવે છે, પરંતુ સચ્ચાઈ એ છે કે 95% પુરુષ અને 40% મહિલાઓ સેક્યુઅલ સંતુષ્ટિ માટે આ સહારો અપનાવે છે.ત્યારે આજે તમે જાણો હસ્તમૈથુન ના5ફાયદાઓ.\n1. તનાવ દૂર થાય છે\nન્યુયોર્ક ના પ્રખ્યાત ગાયનેકોલોજિસ્ટ અને લેખિકા અલેશિયા દ્વેક ના અનુસાર જ્યારે તમે માનસીક કે શારીરિક તણાવ અનુભવી રહ્યા હોય ત્યારે આ કરવાથી તનાવ દૂર થાય છે.\nએનું વૈજ્ઞાનિક કારણ એ છે કે હસ્તમૈથુન થી કેટલાય પ્રકાર ના ન્યુરોટરન્સ રિલીઝ થાય છે. જે તમારા મન ને શાંત કરે છે. આ ઉપરાંત ઘણી વાર દુઃખાવો ઓછો કરવામાં પણ આ મદદરૂપ થાય છે. આ તમને માનસીક તણાવ દૂર કરવામાં કામ લાગે છે.\n2. રક્ત પરિભ્રમણ વધે છે\nતાણ ઘટાડવા કરતાં તમારા હૃદયની તંદુરસ્તી સારી છે. આ ઉપરાંત, હસ્ત મૈથુન કરતી વખતે આપણા જનનાંગોમાં લોહીનું સંચાર વધે છે. આ પેશી તંદુરસ્ત બનાવે છે. મેનોપોઝની ઉંમર નજીકના સ્ત્રીઓ માટે જનનાંગોની આસપાસ વધી રહેલા રક્ત પરિભ્રમણ એ સારી છે. હકીકતમાં, આવી સ્ત્રીઓને યોની શુષ્કતા અને આંતરડા જેવા સમસ્યાઓનો સામનો કરવો પડ્યો છે. જ્યારે તેમના જનનાંગોમાં રક્ત પુરવઠો વધે છે. ત્યારે મેનોપોઝના આ લક્ષણોથી તેમને ઘણી રાહત મળે છે. કેટલાક સંશોધનમાં એવું જાણવા મળ્યું છે કે હસ્તમૈથુન દરમિયાન પીડા ઘટાડે છે. જો કે, આના પર હજુ પણ વધુ સંશોધન છે.\n3. પાર્ટનર સાથે સેક્સ રિલેશન વધુ મજબૂત થાય છે.\nતમે જ્યારે આ તરીકા લેવા પોતાને યોગ્ય ઉપયોગ કરવા સંતોષવા અને ખબર કેવી રીતે હકારાત્મક અને તંદુરસ્ત અસર પાર્ટનર સાથે જાતીય સંબંધો બનાવવા જુઓ તો. કારણ કે તેઓ કે સંદર્ભે અવ્યવહારુ સંતોષ લઈ અપેક્ષા નથી લોકો દ્વારા હસ્તમૈથુન, જ્યારે ભાગીદારો સાથે સંબંધો બનાવવા સેક્સ દ્વારા ઢીલું મૂકી દેવાથી આસાનીથી આનંદ કરી શકો છો. જ્યારે અપેક્ષાઓ બોજાયેલી નથી, ત્યારે તેઓ સંપૂર્ણ જાતિનો આનંદ માણશે. તેઓ જાણે છે કે તેઓને સારા લાગે તે માટે તેમની સંપૂર્ણ જવાબદારી નથી. તેઓ એ પણ જાણે છે કે તેઓ શું જોઈએ છે. આ રીતે, તમારા જાતીય સંબંધો માટે હસ્ત મૈથુન પણ સારું છે.\n4. સેક્સનો આનંદ વધે છે\nતે એક જૂની માન્યતા છે કે જ્યારે તમે વધુ હસ્ત મૈથુન કરો છો ત્યારે તમે ભાગીદાર સાથે લૈંગિક રીતે ઉત્તેજિત થશો નહીં. જ્યારે સત્ય વિપરીત છે. જેટલું વધારે તમે પોતાને સંતોષો છો. એટલું જ તમારું શરીર તે માંગે છે. તમારા શરીરને લૈંગિક તકતી જેવી લાગે છે તે જાણે છે. આ બધી બાબતો એ નિર્દેશ કરે છે કે હસ્ત મૈથુન તમારી સેક્સ ડ્રાઇવ પર હકારાત્મક અસર કરે છે. ચિંતાના મુદ્દા એ છે કે જ્યારે તમે સંતોષના આ એકલા પ્રવાસની વ્યસની બની જાઓ છો અને ભાગીદારના મહત્વને ભૂલી જાઓ છો. કોઈપણ રીતે, આપણે બધા જાણીએ છીએ કે બધું ખૂબ જ નિષેધ છે.\n5. સારી ઊંઘ આવે છે.\nઆપણે બધા જાણીએ છીએ કે સેક્સ પછી સારી ઊંઘ આવે છે. ખરેખર, સેક્સ તમારા માનસિક તાણ ઘટાડે છે અને શરીરના થાક દૂર કરે છે. જેના કારણે ઊંઘ જલ્દીમાં આવે છે. ભાગીદાર સાથે સંભોગ કરતી વખતે અથવા હસ્ત મૈથુન કરતી વખતે તમે જીવનો અનુભવ કર્યો છે તેનાથી કોઈ ફરક પડતો નથી. તમને રાહત અનુભવાય છે. જે સારી ઊંઘ લાવે છે. ઘણા સંશોધનોમાં એવું કહેવામાં આવ્યું છે કે કેટલાક લોકો પુસ્તક વાંચીને સારી ઊંઘ શોધે છે તેમ, હસ્ત મૈથુન આપણા મન પર લગભગ સમાન અસર કરે છે.\nકેટલી વાર કરી શકીએ છે હસ્તમૈથુન ?\nએવું કોઈ નક્કી નથી હોતું, પણ જો જોવા જઈએ તો અઠવાડિયામાં ત્રણ વખત હસ્તમૈથુન સારું છે.\nહસ્તમૈથુન કુદરતી છે.\nઆ એક સંપૂર્ણ કુદરતી પ્રક્રિયા છે. તે પ્રજનન ક્ષમતા પર કોઈપણ પ્રકારની ખરાબ અસર નથી. જાતીય ક્ષતિ અને લૈંગિકતાના અભાવનો મુદ્દો પણ તદ્દન અફવા છે. આમ જોવા જઇયે તો પ્રાણીઓમાં બિલાડીઓ, કૂતરાઓ અને વાંદરાઓ પણ હસ્ત મૈથુન કરે છે.\nPrevious articleઆવું તો ગુજરાતીજ કરી શકે, અંબાણી પરિવારે ફરી વરસાવ્યો ગરીબ બાળકો ઉપર પ્રેમ જાણો\nNext articleઆ છે દેશના એવા પોલીસ અધિકારી, જેમને જોઈને જ અપરાધીઓ થથરી જાય, બોલીવુડના હીરો પણ ફેલ છે આમની આગળ\nશું તમે પણ સાબુદાણા ને ફરાળમાં ઉપયોગ કરો છો, તો જાણો ફરાળમાં વપરાતા સાબુદાણા અનાજ છે કે નહિ, તો જાણો તે શેમાંથી બને...\nલાખો રૂપિયા ખર્ચી નાખ્યા હોય અને બીમારી મટતી ના હોય તો કરો આનું સેવન,આ છે ઘણી બધી બીમારીઓનો દુશ્મન,અત્યારે જ જાણો તેના ફાયદા વિશે.


જાણો મસાલા ફૂલવડી બનાવવાની રીત… – Gujarat Page\n20th July 2020 22nd May 2021 Janak PatelLeaveaComment on જાણો મસાલા ફૂલવડી બનાવવાની રીત…\nજાણો બજારમાં મળતી ફૂલવડી બનાવવાની રીત. ફૂલવડી કડક અને થોડીક નરમ એમ બે પ્રકારની હોય છે. લીંબુના ફૂલનો ઉપયોગથી નરમ અને દહીં નો ઉપયોગ કરાથી કડક ફુલવડી બને છે. આજે આપણે જોઈશું કે ફૂલવડી ને ઘરે કેવી રીતે બનાવવી. તમે ફૂલવડી ને ડબ્બામાં ભરી 8 થી 10 દિવસ સુધી સ્ટોર કરી શકો છો. તો જાણો તેને કેવી રીતે બનાવી શકાય.\n* સામગ્રી *\n– 200 ગ્રામ ઝાડો ચણાનો લોટ\n–2ચમચી ઝીણો ચણાનો લોટ\n– 1/2 બાઉલ દહીં\n– 1/2 ચમચી ગરમ મસાલો\n– 1/5 ચમચી લાલ મરચું પાવડર\n–2ચપટી ખાવાનો સોડા\n– 1/5 ચમચી સફેદ તલ\n– સ્વાદ પ્રમાણે મીઠું\n– 1 ચમચી ખાંડેલા સૂકા ધાણા\n– 1 ચમચી ખાંડેલા કાળા મરી\n–2થી4ચમચી તેલ\n* રીત *\n– સૌ પ્રથમ, અમે એક વાટકીમાં ગરમ મસાલો, હળદર, મરચું, ખાંડ, ખાવાનો સોડા, તલ, મીઠું, ધાણા અને મરી ને મિક્સ કરો. અને ચમચીની મદદથી મિક્સ કરવું જેથી ખાંડ સારી રીતે ભળી જાય. જ્યારે ખાંડ ઓગળી જાય ત્યારે તેમાં તેલ ઉમેરીને મિક્સ કરો.\n– હવે તે મિશ્રણ માં ચણાનો લોટ નાખીને મિક્સ કરો. પછી તેમાં દહીં નાખો. પછી તેમાં સાદા પાણી ઉમેરવાની જરૂર નથી કારણ કે આપણે દહીં લીધું છે અને ખાંડ પણ થોડું પાણી બનાવે છે. ત્યાર બાદ તેનો લોટ બધો. લોટ માં થોડું તેલ લગાવી તેને2થી કલાક સુધી ઢાંકી દો.\n– હવે2કલાક પછી જ્યારે તમે ફુલવાડી બનાવવાનું શરૂ કરો, તે પહેલાં તેમાં બે થી ત્રણ ચમચી ગરમ તેલ નાંખો અને તેને બરાબર મિક્ષ કરી લો.\n– ફુલવાડી બનાવવા માટે તેલ ગરમ કરવા મુકો. ફુલવાડી બનાવવાનો ઝરો બજારમાં મળે છે. તેની મદદથી આપણે ફૂલવાડી બનાવીશું. ઝારાને તપેલી પર રાખો, અને ગેસ ધીમો કરો. થોડો લોટ હાથમાં લો અને હથેળીની મદદથી લોટ ને ઝરા માં ઘસો તેથી સરળતાથી ફુલવાડી તેલમાં પડી જાય.\n– જ્યારે ફુલવાડી પડી જાય ત્યારબાદ ગેસને ફૂલ કરો. તેને2થી3મિનિટ માટે તળો. જ્યારે ફુલવાડી તળાય જાય, ત્યારે તેને એક પ્લેટમાં કાઢી લેવી.\n– હવે તે ફુલવાડી પીરસવા માટે તૈયાર છે, જ્યારે તે ઠંડી થાય, ત્યાર પછી તમે તેને બોક્સમાં ભરીન સ્ટોર કરી શકો છો.\nજાણો નાળિયેર ચોકલેટ કેક બનાવવાની રીત…\nજાણો ગુલાબજળ એ તમારા વાળ માટે કઈ રીતે ફાયદાકારક છે અને જાણો તેના ફાયદા.\nતલની ગજક : ટેસ્ટી અને હેલ્દી વાનગી\n14th October 2020 22nd May 2021 Janak Patel


જીનિયસ ગોસિપર – વેબગુર્જરી\nWeb Gurjari September 5, 20212Comments on જીનિયસ ગોસિપર\nવલદાની વાસરિકા : (૯૭)\n‘અરે મારા હરિકાકા, એમ કંઈ એકબે મુલાકાતે આવી મહાન વ્યક્તિ સાથે નિકટતા ન સધાય તે હું પણ માનું છું; પણ મારી ત્રીજી મુલાકાત વિષે તમે જાણશો ત્યારે તમારી શંકાનાં મૂળિયાં ઊંધા માથે ઊખડી જશે. મારી બહેન ઈંદ્રાણી બીમાર પડી એટલે મારા નાના ભાણિયા સન્જીએ મને ફોનથી જાણ કરી. મેં જણાવ્યું કે મારી આગેવાની હેઠળ અમારા યુનિયનની અનિશ્ચિત મુદ્દત માટેની હડતાલ ચાલી રહી છે એટલે બેટા, મારાથી ત્યાં નહિ અવાય; પણ હું અંબામાતાની માનતા માનું છું એટલે મને ગળા સુધી વિશ્વાસ છે કે મારી બહેન સાજી થઈ જ જશે. આમ છતાંય તમે ઈલાજ કરાવવામાં કોઈ કસર છોડશો નહિ અને બીજી કોઈ ચિંતા પણ કરશો નહિ, હું અડીખમ બેઠો છું ને!’\n‘આ તો ભાઈ અંબા માતાનો ચમત્કાર થયો ગણાય. આમ છતાંય મારું તો માનવું છે કે એ તો તમારી માતાજી પરત્વેની આસ્થા અને ઈંદ્રાણીજી સાથેના સાચા ભગિનીપ્રેમનું પરિણામ જ ગણાય!’ મેં મિ. મહાશયને પોરસ ચઢાવવા થોડા રમાડી નાખ્યા.\n‘તમે ઠીક સવાલ પૂછ્યો. જુઓ વડીલ, હું તો બસ ખાતામાં હેલ્પરની નોકરી શોખ ખાતર કરતો હતો. આપણે તો ભણવામાં ઢબુ પૈસાના ઢ હતા, પણ મિકેનિક માઈન્ડ ખરું હોં કે! આઠ ચોપડીના ભણતર ઉપર નોકરી મળી ગઈ હતી. તમે નહિ માનો, પણ ઘર તો ઘરવાળીથી જ ચાલતું હતું. ખેતીવાડી અને દૂધડેરીની આવક અઢળક હતી. એ બહુ મહેનતુ. ઘરખર્ચ નિભાવે, બચત પણ કરે અને ઊલ્ટાની મને ખબર પણ ન પડે તે રીતે મારાં ખિસ્સાં ફંફોસે અને બસો પાંચસો રૂપિયા મૂકી દે. અલ્યા હરિકાકા આ તો વાત આડા પાટે ચઢી ગઈ. આમ છતાંય બીજા આડા પાટે ચઢીને તમને પૂછું છું કે તમે અમેરિકામાં હરિના નામે જ ઓળખાઓ છો? લોકો કહે છે કે ત્યાં આપણા દેશી લોકો તેમનાં નામ ધોળિયાઓ જેવાં બદલી નાખે છે!’\n“હા હા, જરૂર. એ જ તો અમારા લહેરુ પરિવાર સાથેના ગાઢ સંબંધોના કારણરૂપ છે ને! તો સાંભળો, મેં મારી બહેનને ફોન કરીને તેના ખબર અંતર પૂછ્યા. પછી તેને જણાવ્યું કે નાના સન્જીએ તને વાત કરી હશે કે મેં અહીં અંબાજી માતાની તારા માટેની માનતા માની છે. હવે તું સાજી થઈ ગઈ છે તો એ માનતા પૂરી કરવી પડશે. તને સાકરથી તોળવાની છે એટલે તારે સમય કાઢીને અહીં આવવું પડશે. તેણે કહ્યું કે ભઈલા મારાથી ત્યાં આવવું શક્ય નહિ બને, બીજો કોઈ માર્ગ કાઢી લે ને. પછી મેં કહ્યું કે તું રાવજીને ફોન આપ અને હું તેની સાથે વાત કરી લઉં છું. મેં રાવજીને કહ્યું કે તારી બાનું વજન કરીને મને જણાવી દેજે એટલે તેના વજન જેટલો સાકરનો પ્રસાદ અહીં હું વહેંચાવી દઉં છું અને થોડોક પ્રસાદ લઈને તમને લોકોને હાથોહાથ આપવા હું ત્યાં આવી જઈશ. આમ અઠવાડિયા પછી મેં ત્યાં જઈને પ્રસાદ આપ્યો તે વખતનું દૃશ્ય હજુય ભુલાતું નથી. તેણે પોક મૂકી દેતાં કહ્યું કે આજે મેં જાણ્યું કે લોહીના સંબંધો કરતાં લાગણીના સંબંધો કેટલા ઉચ્ચતમ હોઈ શકે છે. વળી મારે સગો ભાઈ તો હતો નહિ અને તેં મારા એ અભાવને દૂર કરી દીધો!’”\nપછી તો તેણે મને આગોતરા સોગંદ ખવાડાવીને મારી આગળ એક દરખાસ્ત મૂકતાં કહ્યું, ‘તેં સોગંદ ખાધા છે એટલે ના તો નહિ જ પાડી શકે. તારી લાગણીનો બદલો મારાથી ચૂકવી શકાય તેમ તો નથી, છતાંય હું એક નજીવી ભેટ ધરું તો તેનો અસ્વીકાર કરીશ નહિ. હું તને ગુજરાતનો ગવર્નર બનાવવા માગું છું.’\n‘સાચું કહું તો મેં તેમની સાથેના સંબંધો ઓછા કરી નાખ્યા છે. મોનિકા મારી વાલી તીખી મરચા જેવી એટલે સાસુવહુ વચ્ચે ઓછું બનતું હતું. હવે તમે જ વિચારો કે તે મારી બહેનને ગાંઠતી ન હોય, તો મને તો શાની ભાવ આપે! રાઉલ લડઘો થયો, પણ પરણતો નથી તેનું મને તેના ગ્રેટર મામા તરીકે ભારે દુ:ખ છે. દીકરી પ્રિયંવદા તેની દાદી જેવી શાણી ખરી, પણ તે ખોટા માણસને પરણી અને તેના કારણે લહેરુ કુટુંબની પ્રતિષ્ઠા ઝંખવાય છે. આ બધા કરતાંય મારો તેમના સામે મોટો વાંધો એ છે કે તેમણે રાજકારણથી અલિપ્ત થઈ જવું જોઈતું હતું. લહેરુ કુટુંબની ત્રણ પેઢીએ વડાપ્રધાનપદ સંભાળ્યું, હવે બીજાઓનો વારો આવવો જોઈએ કે નહિ? છોકરો ભોળિયો છે અને તેના પક્ષના સાથીઓ વફાદાર નથી. હજુ લોકોને પ્રિયંવદામાં તેની દાદી ઈંદ્રાણીજી દેખાય છે, પણ પેલો એનો ઘરવાળો ઘસીને ગૂમડે ચોપડી શકાય તેવોય નથી. ખેર, એ બધું જવા દો; પણ મારે તમને પૂછવું છે કે તમે મારો ઇન્ટરવ્યૂ તો નથી લીધો ને! મેં સાંભળ્યું છે કે તમે લોકો અમેરિકામાં ગુજરાતી છાપાં કાઢો છો. જોજો બાપલિયા, મને છાપે ન ચઢાવતા; નહિ તો ચૂંટણી ટાણે તમારા લોકોના દબાણ અને ભલામણથી અહીંના ટિકિટવાંછુઓની મારા ત્યાં લાઈનો લાગશે. આપણો લહેરુ કુટુંબ સાથેનો બે પેઢીઓનો સંબંધ પૂરો થયો અને તમને કહ્યું તેમ ત્રીજી પેઢી સાથેનો મારો લગવાડ નામનો જ બાકી રહ્યો છે. હું પંચોતેરે પહોંચ્યો અને મારે હવે હેરી હેરી ભજવાના દિવસો આવ્યા!’\nઆમ કહીને તેમણે બગાસું ખાધું અને મને સિગ્નલ મળી ગયો કે મારે હવે તેમનાથી વિદાય લેવી જોઈએ. તેમના હેરી હેરી શબ્દોથી હું હસી પડ્યો હતો. મારા મતે દિલચસ્પ એવા આ મહાશયને વધુ જાણવા અને માણવા માટે મેં બીજા દિવસની તેમની એપોઈન્ટમેન્ટ લઈ લીધી. મારે હજુ તો લોકો પાસેથી મને મળેલા લિસ્ટ મુજબ તેમના ગજેન્દ્રકુમાર, મેમા હાલિની અને શંકા-જેકા સંગીતકારો જેવી ફિલ્મી હસ્તીઓ સાથેના સંબંધો, યુનોના મહામંત્રી યુખાંટ સાથેના તેમના પત્રવ્યવહારો, શંકરાચાર્યો સાથેની તેમની ધાર્મિક ચર્ચાઓ, ઉદ્યોગપતી દંભાણીભાઈઓના કૌટુંબિક વિખવાદના ઉકેલ માટે એમણે બાપ્જીને મધ્યસ્થી માટે તૈયાર કર્યા હતા તેની વાતો, ચમનભાઈ સાથેના ‘લે તાળી’ જેવા ભાઈબંધીના સંબંધો વગેરે વગેરે વિષે ઘણું બધું જાણવું હતું. વળી ખાસ તો તેમનાં ગોસિપથી પણ વિશેષ તેમણે આ બાઉન્સર દડા ફેંકવાની કળા શી રીતે હસ્તગત કરી હતી, તે પણ મારે જાણવું હતું. મને લાગે છે કે આઠ જ ચોપડી ભણેલા આ મહાશયને વિશેષ વાંચનનો શોખ હશે અને તેથી જ તો તેઓ જે તે વ્યક્તિ કે ઘટના વિષેની સચોટ માહિતી આપી શકતા હશે!\nછેલ્લે કહું તો શ્રી મહાશયે મારા વાંચવામાં આવેલા એક કથનને સાચું સિદ્ધ કરી બતાવ્યું હતું કે ‘થોડુંક જ્ઞાન પણ કુશળતાપૂર્વક રજૂ કરવામાં આવે તો સામેની વ્યક્તિને પ્રભાવિત કરી શકાય છે’ વળી આ મહાશયશ્રી ટ્રાયોન એડવર્ડ્ઝ (Tryon Edwards)ના એક અવતરણને પણ સાચું ઠરાવે છે કે ‘કેટલાક લોકો એટલી બધી અતિશયોક્તિઓ અને બડાઈઓ સાથે પોતાની વાત કહેતા હોય છે કે આપણે તેમાં મોટો ઘટાડો (discount) કરીએ, ત્યારે જ તેમની વાતના મૂળ અર્થ સુધી આવી શકીએ, અર્થાત્ એ બધી વટાવગત અતિશયોક્તિઓ હોય છે.’\nનલિન શાહની નવલકથા : પ્રથમ પગલું – ૩૨ →\n← છીન લે મુઝસે હાફીઝા મેરા…..\n2 thoughts on “જીનિયસ ગોસિપર”\nખૂબ સરસ વલદા, પરંતુ આવી મહાન વ્યક્તિ પાસેથી મૂળ અર્થને પામવાની અપેક્ષા કરતા મનોરંજનની અપેક્ષા વધારે સિદ્ધ થશે કશું જ કાપકૂપ કરવાની જરૂર નહિ પડે\nફરીથી રિવિઝન કરવાની મજા આવી\nTotal views : 12290133


poppy seeds makes immunity strong body has these big benefits રોગપ્રતિકારક શક્તિ વધારે છે ખસખસ, અહીં જાણો ખસખસના ફાયદા– News18 Gujarati\nરોગપ્રતિકારક શક્તિ વધારે છે ખસખસ, અહીં જાણો ખસખસના ફાયદા\nખસખસનું વૈજ્ઞાનિક નામ પેપેવર સોમ્નિફેરમ છે. વર્ષોથી ખસખસનો ઉપયોગ ઘણી પ્રકારની વાનગીઓ બનાવવા માટે થતો આવ્યો છે.\nLast Updated:April 05, 2021, 17:55 IST\nલાઇફ સ્ટાઇલ ડેસ્ક: ચૂરમાના લાડુમાં ખસખસનો ઉપયોગ થાય છે. સામાન્ય રીતે ગુજરાતી પરિવારે ક્યારેક તો ખસખસ ખાધી જ હશે. પરંતુ શું તમને ખબર છે કે, કેટલાક પરિવારો ખસખસનું શાક પણ બને છે. ખસખસ એક એવું ફૂડ છે જે કોઈપણ વાનગીનો સ્વાદ વધારી દે છે.\nખસખસ તેલીબિયાંનો એક પ્રકાર છે. જેને અંગ્રેજીમાં પોપી સિડ્સ કહે છે. ખસખસનું વૈજ્ઞાનિક નામ પેપેવર સોમ્નિફેરમ છે. વર્ષોથી ખસખસનો ઉપયોગ ઘણી પ્રકારની વાનગીઓ બનાવવા માટે થતો આવ્યો છે.\nફૂડ એનડીટીવીના અહેવાલ મુજબ, ખસખસ સ્વાસ્થ્ય માટે ખૂબ ફાયદાકારક છે. જેમાં કેલેરી, પ્રોટીન, ફેટ, ફાઇબર, કેલ્શિયમ અને ફોસ્ફરસ તથા આયર્ન જેવા પોષક તત્વો હોય છે. જે શરીરને અનેક પ્રકારની બિમારીથી બચાવે છે. ખાસ કરીને કબજિયાત જેવી સમસ્યામાં ખસખસ ખૂબ ફાયદાકારક રહે છે. અહીં ખલખસથી થનારા ફાયદાની વિગતો આપવામાં આવી છે.\nખસખસથી થતા ફાયદા અનેક\nરોગપ્રતિકારક શક્તિ વધારે છે- રોગ પ્રતિકારક શક્તિ વધારવા માટે ખસખસનું સેવન કરવું હિતાવહ છે. ખસખસમાં રહેલું આયર્ન અને વિટામિન રોગપ્રતિકારક શક્તિને મજબૂત કરે છે. જેથી શરીર અનેક પ્રકારના વાઇરલ ઇન્ફેક્શનથી બચી જાય છે.\nકબજિયાતમાં રાહત- ખસખાસમાં મોટા પ્રમાણમાં ફાઇબર જોવા મળે છે, જે સ્વાસ્થ્ય માટે ખૂબ ફાયદાકારક છે. તેના સેવનથી કબજિયાત અને પેટને લગતી સમસ્યાઓ દૂર થાય છે.\nઉર્જા આપે છે- ખસખસનાં બીજમાં ઘણાં કાર્બોહાઈડ્રેટ હોય છે. જે શરીરમાં ઓગળી જાય છે અને ઉર્જા આપે છે.\nમોઢાના ચાંદામાં રાહત- ઘણા લોકોને ઉનાળાની ઋતુમાં મોઢામાં ચાંદા પડી જાય છે. જેની સારવારમાં ખસખસનો ઉપયોગ કરી શકાય છે. ખસખસના બીજ ઠંડા હોય છે. તેનાથી પેટની ગરમીને શાંત થાય છે.\nહાડકાં મજબૂત બનાવે છે- ખસખસ ખાવાથી નબળા હાડકાં મજબૂત બને છે. ખસખસ કેલ્શિયમ, ઝીંક અને કોપર જેવા પોષક તત્વોથી ભરપુર છે, જે હાડકાંને મજબૂત બનાવવામાં મદદ કરે છે.\nયાદશક્તિ વધારે છે- ખસખસમાં કેલ્શિયમ, આયર્ન અને કોપરનું ભરપૂર પ્રમાણ હોય છે. આ પોષકતત્ત્વો મગજ માટે જરૂરી છે. ખસખસનું સેવન યાદશક્તિ વધારે છે.\nFirst published:April 05, 2021, 17:55 IST\nBig BenefitsHealth TipsImmunity StrongNews in Gujaratipoppy seedsગુજરાતી ન્યૂઝ


Gujarati News » Elections » Uttarakhand assembly election 2022 » PM modi rally to be held in Haldwani\nUttarakhand Assembly Elections 2022: PM મોદી હલ્દવાનીમાં યોજશે રેલી, SPGએ કમાન સંભાળી\nપીએમ મોદી અવારનવાર રાજ્યની મુલાકાતે છે અને અગાઉ તેમણે દેહરાદૂનમાં રેલી કરી હતી. જેમાં એક લાખથી વધુ લોકોએ ભાગ લીધો હતો. તે જ સમયે, કાલે એટલે કે 30 ડિસેમ્બરે હલ્દવાનીમાં રેલી યોજશે.\nDec 29, 2021 | 1:42 PM\nઉત્તરાખંડની ચૂંટણી (Uttarakhand Elections) માટે PM નરેન્દ્ર મોદીનુંની (PM Narendra Modi) રેલી કાલે હલ્દવાનીમાં યોજાવા જઈ રહી છે. આ પહેલા પીએમ મોદી રાજ્યના ગઢવાલ ડિવિઝનમાં મોટી રેલી કરી ચૂક્યા છે. તેથી ભાજપે હવે કુમાઉ પ્રદેશની સેવા કરવા માટે પીએમ મોદીને મેદાનમાં ઉતાર્યા છે. તેથી પીએમ મોદીની જનસભાને ધ્યાનમાં રાખીને એસપીજી હલ્દવાની પહોંચી ગઈ છે અને તેણે સુરક્ષાની જવાબદારી પોતાના હાથમાં લીધી છે.\nતે જ સમયે, તમામ જરૂરી સ્થળોએ સચોટ સ્નાઈપર્સ તૈનાત કરવામાં આવશે અને બોમ્બ ડિસ્પોઝલ સ્ક્વોડ (BDS) અને એન્ટી-સેબોટેજ ટીમો પણ સ્થળ પર સ્ટેન્ડબાય પર રહેશે. રવિવારે જ હલ્દવાની પહોંચેલી એસપીજીની ટીમે પીએમ મોદીની જાહેર સભા સ્થળની તૈયારીઓની તપાસ કરી અને કહેવામાં આવ્યું હતું કે એસપીજીની આખી ટીમ આજે હલ્દવાણી પહોંચી ચુકી છે.\nઉત્તરાખંડમાં વિધાનસભાની ચૂંટણી થવાની છે અને તે પહેલા ભાજપે પોતાના સ્ટાર પ્રચારકોને પ્રચારમાં લગાવ્યા છે. પીએમ મોદી અવારનવાર રાજ્યની મુલાકાતે છે અને અગાઉ તેમણે દેહરાદૂનમાં રેલી કરી હતી. જેમાં એક લાખથી વધુ લોકોએ ભાગ લીધો હતો. તે જ સમયે કાલે હલ્દવાનીમાં રેલીથશે થશે. આથી એસપીજીની ટીમે સ્થળ પર ધામા નાખ્યા છે.\nકહેવામાં આવી રહ્યું છે કે SPG મુખ્ય સ્ટેજથી લઈને હેલિપેડ સુધીની સુરક્ષા વ્યવસ્થાની સમીક્ષા કરી છે અને SPGએ રવિવારે સ્થળનું નિરીક્ષણ કર્યું હતું. તે જ સમયે, આ પહેલા SSP પંકજ ભટ્ટે તૈયારીઓનું નિરીક્ષણ કર્યું હતું. મળતી માહિતી મુજબ, હાઈટેક હથિયારોથી સજ્જ SPGની ટીમ સમગ્ર સિસ્ટમ પર ચાંપતી નજર રાખશે અને PMની રેલી સ્થળ પર પૂરી ન થાય ત્યાં સુધી સમગ્ર વિસ્તારને નો-ફ્લાઈંગ ઝોન જાહેર કરવામાં આવશે. આ દરમિયાન પતંગ અને ફુગ્ગા ઉડાડવા પર પણ પ્રતિબંધ રહેશે.\nPM મોદીની સુરક્ષાની જવાબદારી 13 IPS ઓફિસર સંભાળશે જીલ્લા એસએસપી પંકજ ભટ્ટના જણાવ્યા અનુસાર, પીએમની હલ્દવાની મુલાકાતને લઈને સુરક્ષા વ્યવસ્થા માટે રણનીતિ તૈયાર કરવામાં આવી છે. પીએમ મોદી 30 ડિસેમ્બરે હલ્દવાની આવશે અને એક મોટી જનસભાને સંબોધિત કરશે. સાથે જ PM મોદીની સુરક્ષા માટે 13 IPS, 56 CO, 12 SP, 200 ઈન્સ્પેક્ટર, 700 કોન્સ્ટેબલ અને6કંપની PAC તૈનાત કરવામાં આવશે. આ સાથે પોલીસ શહેરની દરેક શેરીઓ અને વિસ્તારો પર ચાંપતી નજર રાખશે. તે જ સમયે, પીએમ મોદીના પંડાલની નજીક રહેતા લોકોનું વેરિફિકેશન શરૂ થઈ ગયું છે.\nઆ પહેલા રૂદ્રપુરમાં પીએમ મોદીની રેલી થવાની હતી અને ભાજપે તેની તૈયારીઓ શરૂ કરી દીધી હતી. પરંતુ બાદમાં બીજેપી હાઈકમાન્ડ અને પીએમઓએ હલ્દવાનીને જ મહોર મારી દીધી હતી. વાસ્તવમાં, ત્રણ કૃષિ કાયદાઓ પાછા ખેંચ્યા પછી ભાજપનું ધ્યાન રૂદ્રપુર પર હતું. જેથી ખેડૂતોનું પ્રભુત્વ ધરાવતા ઉધમસિંહ નગર અને આસપાસના જિલ્લાઓને સુધારી શકાય. કુમાઉ પ્રદેશમાં 15થી વધુ બેઠકો પર ખેડૂતો નિર્ણાયક છે.\nઆ પણ વાંચો : Bengal Children Corona Vaccination: બંગાળ સરકાર 1 મહિનામાં 15 થી 18 વર્ષના 48 લાખ બાળકોને આપશે કોરોના વેક્સિન\nઆ પણ વાંચો : Twinkle Khanna Net Worth : એક્ટિંગ છોડી દીધી છતાં પણ કરે છે અઢળક કમાણી, જાણો કેટલા કરોડ કમાય છે ટ્વિંકલ\nKumaonNationalPM Narendra ModiPushkar Singh DhamiUttarakhand Assembly Election 2022


પ્રાંતિજમાં બે દિવસથી દીપડો દેખાતાં ગ્રામજનોમાં ભયનો માહોલ યથાવત\nનવગુજરાત સમય | Publish Date: Apr 11 2019 12:01PM\nપ્રાંતિજના પોયડા ગામ નજીકથી પસાર થતી સાબરમતી નદીના કોતરોમાં છેલ્લા બે દિવસથી દિપડો દેખાતા ગ્રામજનોમાં ફફડાટ ફેલાયો છે. રાત્રિના સુમારે કોતરોમાંથી દિપડો ખેતરમાં બનાવેલી કુંડીમાંથી પાણી પીને શાહુડીનો શિકાર કરી કોતરોમાં સંતાયો હોવાનું જણાતા વન ખાતાએ પાંજરા મૂકીને દિપડાને પકડવા માટેના પ્રયાસો હાથ ધર્યા છે.\nપોયડા નજીક સાબરમતી નદીપટના કોતરોમાં દિપડો આવ્યો હોવાની બૂમરેણના કારણે ગ્રામજનોમાં ફફડાટ ફેલાયો છે. વન ખાતાના આર.એફ.ઓ. બી.જે.ચૌધરીની સુચનાથી બીટગાર્ડ કે.એસ.સરવૈયા, કે.આર.ઝાલા, ગણેશ દેસાઇ, બી.ડી.પટેલ સહિતની અધિકારીઓ અને કર્મચારીઓની ટીમો દ્વારા આખી રાત દિપડાને પકડી લેવા માટેના પ્રયાસો કરવામાં આવ્યા છે.\nરાત્રિના સમયે દિપડો કોતરોમાંથી બહાર આવીને ગામ પાસેના એક ખેડૂતના ખેતરમાં બનાવેલ પાણીની કુંડીમાંથી પાણી પીને પરત કોતરમાં ચાલી ગયો હતો. તે દરમિયાન એક જંગલી શાહુડીનો પણ શિકાર કર્યો હોવાનું જણાયુ હતું. ફોરેસ્ટ વિભાગના કર્મચારીઓને દિપડાનું પગેરુ મળતા અલગ અલગ ત્રણ લોકેશનો પર પાંજરા મૂકીને દિપડાને પકડવા માટેના પ્રયાસ હાથ ધર્યા છે. ગામના સરપંચ પ્રવિણસિંહ ચૌહાણ તથા ગ્રામજનો પણ વન ખાતાના અધિકારીઓને પુરતો સહકાર આપી રહ્યા છે. પરંતુ પાંજરામાં કયારે દિપડો પકડાશે તેની રાહ જોઇ રહ્યા છે.